Báðir sinna þeir einnig öllum almennum bæklunarlækningum bæði hvað varðar greiningu , meðferð og aðgerðir . Greining , meðferð , eftirlit / / Stoðkerfisvandi er ein algengasta ástæða komu til læknis . Öll finnum við fyrir einkennum frá stoðkerfinu , oftast eru þau álagstengd og eru ekki sjúkleg . Margir þjást þó af sjúkdómum í stoðkerfinu þar sem hægt er að minnka einkenni með réttri meðhöndlun . Við leggjum áherslu á þverfaglega nálgun og vinnum því náið með gigtarlæknum og sjúkraþjálfurum . Þannig stuðlum við að heildstæðri umgjörð sem tryggir að sjúklingar fá fyrsta flokks þjónustu og meðferð . Slitgigt er vegna ójafnvægis í niðurbroti og endurbyggingu liðbrjósks , þannig verður liðbrjóskið þunnara og liðurinn fer að mynda beinnabba við liðbrúnir sem skerðir hreyfigetu liðsins . Þegar liðskemmdirnar eru orðnar miklar er oft allt liðbrjósk horfið sem veldur því að beinið er bert , á sama tíma breytist magn og gæði liðvökvans þannig að liðurinn bólgnar upp við álag . Þetta er ástæða þriggja helstu einkenna slitgigtar : Verkir við álag Stirðleiki Ástæða þess að sum okkar þróa með sér slitgigt er að mestu óþekkt . Það er þó ljóst að ástæðan er fjölþætt og sjaldan er eingöngu ein ástæða þar að baki . Nokkrir áhættuþættir eru vel þekktir : Kyn ( konur eru í meiri áhættu að þjást af slitgigt en menn ) Aldur ( liðbrjóskið eins og aðrir vefir líkamans verða fyrir öldrun og tapa gæðum ) Þyngd ( offituvandamál eykur líkur á slitgigt , sérstaklega í hnjám ) Fyrri áverkar ( brot eða alvarlegir liðbandaáverkar ) Röntgenmynd af heilbrigðu hné Röntgenmynd af mjög slitnu hné Fyrir aðgerð / / Aðgerð og lega / / Eftir aðgerð / / Við leggjum mikla áherslu á að þú sért vel undirbúin / - nn fyrir aðgerðina . Þeir þættir sem eru mikilvægastir eru : Meðferð þeirra sjúkdóma sem þú glýmir við sé eins góð og mögulegt er , þetta á sérstaklega við þig sem ert með sykursýki , hjarta - eða lugnasjúkdóma . Sjúkraþjálfun sé regluleg og þú sért búin / - nn að læra að nota hækjur og hvernig þú gengur í tröppum eftir aðgerðina . Okkar sjúkraþjálfarar hjálpa þér með þetta . Heimilið sé tilbúið þannig að þér líði sem best heima eftir aðgerðina . Við mjaðmaskipti ráðleggjum við oft t.d. klósetthækkun . Einnig er gott ráð að fjarlægja lausar mottur þar sem þær geta verið fallvaldur . Um 1 - 2 vikum fyrir aðgerðina kemur þú í innritunarsamtal þar sem farið er yfir þína heilsufarssögu , hjartalínurit er tekið og blóðprufur teknar . Þú hittir þinn skurðlækni , svæfingarlækni , hjúkrunarfræðing og sjúkraþjálfara . Við biðjum þig um að svara ítarlegum spurningarlista sem metur þína færni og verki við athafnir daglegs lífs . Við munum síðan biðja þig um að svara sömu spurningum 6 og 12 mánuðum eftir aðgerðina . Þú kemur til okkar að morgni aðgerðardags , þú færð öll fyrirmæli um hvenær þú mætir og hvenær þú átt að byrja að fasta við innritun . Sjálf aðgerðin tekur um 1 - 1,5 klst . Eftir aðgerðina ertu fyrst á vöknun þar sem fylgst er náið með hvernig þér líður . Leið og þú ert vel vöknuð / vaknaður og engin ógleði er til staðar færðu að borða og síðan er komið að því að þú fáir að koma á fætur og byrja að reyna á nýja liðinn . Fyrsta fótaferð er að ganga á klósettið , þetta gerir þú með hjálp okkar og göngugrindar eða með hækjum . Þú færð svo fljótlega að fara upp á herbergi þar sem hjúkrunarfræðingur legudeildar tekur á móti þér . Við viljum gjarnan að þú hafir náinn aðstandanda með þér á herberginu fyrstu nóttina . Þannig tryggjum við þinn félagslega stuðning sem er mikilvægur í þínu bataferli . Flestir eru heimferðarfærir eftir eina nótt , það fer þó eftir hvernig þér gengur með endurhæfinguna , að verkjastilling sé í lagi og engin ógleði sé til staðar . Þegar heim er komið er mikilvægt að fara eftir þeim ráðum sem við gefum þér varðandi hreyfingu eftir aðgerðina . Þú mátt stíga í að fullu , hækjurnar notar þú byrjun til stuðnings og til að bæta jafnvægið . Um tveimur vikum eftir aðgerðina kemur þú í endurkomu og saumatöku . Þú hefur beint samband við okkur ef einhver vandi er varðandi sárið , hvort sem það er blæðing eða önnur einkenni . Ef þú ert á vinnumarkaði þarft þú að gera ráð fyrir að vera frá vinnu í um 2 - 3 mánuði , það fer þó mikið eftir hversu erfið likamlega vinnan er . Við ráðleggjum þér að stunda sjúkraþjálfun reglulega eftir aðgerðina til að tryggja að þú náir þeim styrk og hreyfigetu sem þarf til að liðurinn reynist þér sem best . Við biðjum þig líka að svara spurningarlista varðandi þína færni og verki 6 og 12 mánuðum eftir aðgerðina . Slitgigt er mjög algeng , þannig er greinanleg slitgigt á röntgenmynd hjá um 5% af einstaklingum á aldrinum 35 - 54 ára . Slitgigt fer vaxandi með aldri , hlutfall þeirra sem eldri eru en 65 ára og þjást af slitgigt er hátt . Þó er það ekki þannig að allir sem hafa slitbreytingar hafi einkenni af sjúkdómnum . Flestir þurfa á lítilli eða engri meðferð að halda , oft duga ráðleggingar um breyttan lífstíl þar sem áhersla er á að vinna gegn ofþyngd , stunda reglulega hreyfingu og nota almenna einkennaminnkandi meðferð . Ef einkenni eru orðin dagleg og versna við álag þarf oft að grípa til kröftugri einkennaminnkandi meðferðar svo sem lyfjameðferð ( paracetamól og / eða bólgueyðandi lyf eins og naproxen , íbúfen og voltaren ) , ekki er ráðlegt að nota þyngri verkjalyf eins og morfínskyld lyf . Ef þessi meðferð dugar ekki til að halda niðri einkennum er komin ástæða til að leita annarra meðferðarúrræða t.d. liðskipta . Meðferð / / Meðferðarþríhyrningur slitgigtar / / Er endanlegt meðferðarúrræði liðskemmdar . Engin lyf eru til í dag sem snúa við þróun liðskemmda , þessa vegna þurfa sumir að gangast undir liðskipti til að fá bót sinna meina . Liðskipti á hné og mjöðm eru aðgerðir sem bæta lífsgæði einstaklinga , markmiðið er að verkir frá liðnum heyri sögunni til og hreyfifærni verði betri . Yfir 95% einstaklinga sem gangast undir liðskipti hafa enn sama lið 10 árum síðar , ending gerviliða fer batnandi . Verðskrá / / Klíníkin Ármúla hefur endurtekið óskað eftir viðræðum við Sjúkratryggingar Íslands um þjónustusamning varðandi liðskiptaaðgerðir . Ljóst er að aðgengi nú er takmarkað og að biðtími er lengri en Embætti landlæknis hefur skilgreint sem eðlilegan hámarks biðtíma , þ.e. 90 dagar . Af tvennu illu teljum við betri kost að bjóða aðgengi að þjónustunni án kostnaðarþáttöku Sjúkratrygginga Íslands , þótt það sé á kostnað þess að aðgengi sé háð efnahag viðkomandi , fremur en að ástandið haldist óbreytt með löngum biðlistum . Innifalið í verði er allur kostnaður varðandi aðgerð og legu . Legutími er 1 - 2 nætur . Sjúklingur greiðir því fyrir : Liðskipti hnéliður : 1.200.000 kr Liðskipti mjaðmaliður : 1.200.000 kr Hægt er að dreifa greiðslum með greiðslukorti samkvæmt kjörum viðkomandi kortafyrirtækis . Er nýjung í einkennameðferð slitgigtar og liðskemmda . Meðferðin felst í að blóðþáttur ( blóðflögur , vaxtaþættir og bólgueyðandi þættir ) er unninn úr blóði sjúklings og síðan sprautað í viðkomandi lið . Rannsóknir sýna langvarandi ( meira en 1 ár ) árangur með minnkuðum einkennum og aukinni færni . Slitgigt er algengasta orsök liðskemmda þótt aðrar ástæður séu vel þekktar . Þar á meðal eru gigtarbólgusjúkdómar , eftirstöðvar fyrri áverka ( liðbandsáverkar , brot ) svo og enn sjaldgæfari orsakir eins og meðfæddir gallar . Slitgigt er orsökuð af flóknu bólguferli , APS meðferð vinnur á móti þessu ferli og minnkar þannig einkenni / / Verðskrá / / Komugjald er samkvæmt samningi Sjúkratrygginga Íslands og sérfræðilækna . APS meðferðin , þ.e. blóðtaka ( 55 ml ) og úrvinnsla blóðþátta ( blóðflögur , vaxtaþættir og bólgueyðandi þættir ) er ekki á samningi Sjúkratrygginga Íslands og sérfræðilækna . Kostnaður er 110.000 kr og greiðist af sjúklingi . Eru aðgerðir þar sem þú ferð heim samdægurs . Allar dagaðgerðir bæklunarskurðlækninga falla undir gildandi samning sérfræðilækna og Sjúkratrygginga Íslands . Allar upplýsingar um kostnaðarþáttöku sjúklinga er að finna á www.sjukra.is Dagaðgerðir eru oft gerðar í speglun þar skemmdir eða áverkar innan liðar eru lagfærðir , þetta á t.d. við um axlaraðgerðir vegna festu - og sinameina , hnéaðgerðir vegna skemmda á liðþófa eða krossbandaáverka . Aðrar aðgerðir geta verið opnar eins og t.d. handar - og fótaraðgerðir Fótaraðgerðir / / Handaraðgerðir / / Speglunaraðgerðir / / Við framkvæmum allar hefðbundnar aðgerðir á fótum og tám , svo sem : Framfótar aðgerðir vegna iktsýki Aðgerðirnar eru flestar gerðar í slævingu / svæfingu og staðdeyfingu þannig að þú sért sem fljótust / fljótastur að jafna þig eftir aðgerðina . Við framkvæmum allar hefðbundnar aðgerðir á höndum , svo sem : Karpal tunnel aðgerð v / handardofa Eru aðgerðir þar sem gerð eru litlir skurðir um 1 cm á lengd á 2 - 3 stöðum í kringum liðinn . Í gegnum einn af skurðunum förum við inn með myndavél þannig að hægt er að skoða liðinn að innan og þannig framkvæma aðgerðina án þess að opna liðinn . Í gegnum hina skurðina er siðan farið inn með þau verkfæri sem þarf til að framkvæma aðgerðina . Helstu aðgerðir sem framkvæmdar eru með þessari tækni af okkur eru : Aðgerð vegna skemmda á sinafestu eða slits á sin ( rotator cuff syndrome / injury ) Aðgerð vegna endurtekinna liðhlaupa í öxl ( bankart ) Aðgerð vegna slitbreytinga í lið viðbeins og herðablað ( AC resection ) Aðgerð vegna liðhlaups á viðbeini ( AC reconstruction ) Aðgerð vegna skemmdar í liðþófa Aðgerð vegna krossbandaáverka Aðgerð vegna staðbundinna skemmda á liðbrjóski Aðgerð vegna endurtekinna liðhlaupa á hnéskel Aðgerð vegna liðmúsar Aðgerð vegna langdreginna bólgubreytinga í liðpoka Aðgerð vegna staðbundinna skemma á liðbrjóski Aðgerð vegna liðmúsar Aðgerð vegna langdreginna bólgubreytinga í liðpoka Aðgerð vegna slitbreytinga þar sem ökklaliður er stífaður Aðgerð vegna staðbundinna skemma á liðbrjóski Aðgerð vegna liðmúsar Aðgerð vegna langdreginna bólgubreytinga í liðpoka